|  |
| --- |
| **Sykehusinnkjøp HF**  Organisasjonsnummer 916 879 067  Telefon 78 95 07 00  post@sykehusinnkjop.no  Sykehusinnkjøp HF, Postboks 40, 9811 Vadsø |
| Bilag 5 – Særlige bestemmelser for utstyrskjøp  Pre– prosesseringsinstrument for FISH til Helse Stavanger HF |



Innholdsfortegnelse

[1 Formål og anvendelsesområde 2](#_Toc124745761)

[2 Levering, godkjenning og overtakelse 2](#_Toc124745762)

[2.1 Levering og transport 2](#_Toc124745763)

[2.2 Validering 2](#_Toc124745764)

[2.3 Godkjenning 2](#_Toc124745765)

[2.4 Prøveperiode og utbedring av mangler i prøveperioden 2](#_Toc124745766)

[2.5 Overtakelse 3](#_Toc124745767)

[2.6 Kundens rett til kontroll 3](#_Toc124745768)

[3 Opsjoner 3](#_Toc124745769)

[4 Vederlag 3](#_Toc124745770)

[5 Garanti og serviceytelser i garantitiden 3](#_Toc124745771)

[6 Serviceytelser etter garantitiden 4](#_Toc124745772)

[6.1 Særlig om bestilling av serviceytelse etter garantitiden 4](#_Toc124745773)

[6.2 Planlegging og gjennomføring av servicebesøk 4](#_Toc124745774)

[6.3 Krav til servicerapport 5](#_Toc124745775)

[7 Opplæring og kompetanse 5](#_Toc124745776)

# Formål og anvendelsesområde

Dette bilaget ("**Utstyrsbilaget**") gir særskilte bestemmelser for kjøp av pre- prosesseringsinstrument ("**Utstyret**"). Bilaget supplerer og utfyller Avtalen.

Utstyret skal oppfylle de krav som er beskrevet i Avtalens Bilag 1 (Prisskjema) og Bilag 2 (Kravspesifikasjon). Utstyrets levetid skal være minimum 9 år. Leverandøren er forpliktet til å inneha kunnskaper og kompetanse på Utstyret og på forespørsel å levere deler og service/vedlikehold i hele levetiden eller så lenge Utstyret er i bruk.

# Levering, godkjenning og overtakelse

## Levering og transport

Avtalens punkt om levering gjelder, med følgende tillegg:

All intern transport inne på Kundens område samt inntransport i bygget og fram til montasje/oppstillingssted er Leverandørens fulle ansvar.

Leverandøren pålegges å ta hensyn til andre leverandører/entreprenører samt Kundens drift for å unngå konflikter og innrette seg etter de direktiver som gis fra Kunden.

Renovasjon: Leverandøren skal rydde etter egne arbeider og plikter å utføre denne ryddingen så ofte og grundig at det til enhver tid er ryddig, og slik at det på montasjestedet ikke oppstår noen vansker for sykehusdriften og øvrige leverandører/entreprenører.

Såfremt dette ikke overholdes, forbeholder Kunden seg rett til å foreta rydding for Leverandørens regning. Såfremt det oppstår dissens om opphav til avfall og dette av den grunn ikke blir fjernet, forbeholder Kunden seg retten til å fjerne avfallet og fordele utgiftene skjønnsmessig. De involverte parter vil bli varslet før slik rydding blir igangsatt.

Parkeringsplass: Kunden kan ikke stille til rådighet reserverte parkeringsplasser. Leverandøren må innrette seg etter gjeldende parkeringsregler og innkalkulere i tilbudet eventuelle parkeringsutgifter.

## Validering

For Utstyr som krever validering, godkjennes ikke leveransen før Utstyret er validert.

Estimert valideringstid er 1 måned etter gjennomfør brukeropplæring. Det benyttes egen valideringsprotokoll i henhold til Kundens prosedyrer.

## Godkjenning

Leveransen godkjennes av Oppdragsgiver når Utstyret er installert, validert, igangkjørt, brukeropplæring gjennomført, og Godkjenningsprotokoll, jf. Bilag 8 (Godkjenningsprotokoll for prøvedrift), er signert.

Mangler påpekt under godkjenningen, skal utbedres innen 15 arbeidsdager dersom ikke annet blir avtalt.

## Prøveperiode og utbedring av mangler i prøveperioden

Det skal være en prøveperiode på 3 måneder etter at Utstyret er godkjent.

Eventuelle mangler i prøveperioden skal uten ugrunnet opphold utbedres av Leverandøren. Med mangel menes situasjoner beskrevet i Avtalens kapittel om mangler. Ved mangler skal prøveperioden utvides med 4 uker fra utbedringstidspunktet.

Ved gjentakende feil i prøveperioden begynner ny beregning av prøveperiode fra siste utbedringstidspunkt.

## Overtakelse

Etter gjennomført prøveperiode med stabil og tilfredsstillende drift, overføres Utstyret formelt til Kunden ved signering av Bilag 9 (Overtakelsesprotokoll).

## Kundens rett til kontroll

Kunden har rett til å kontrollere alle forhold ved Leverandørens oppfyllelse av sine forpliktelser, slik som utvikling, konstruksjon og tilvirkning, i den grad dette utføres av Leverandøren, på alle trinn under Avtalen. Retten til kontroll gjelder også ethvert dokument eller nedtegnelse. Kunden skal gi Leverandøren varsel i rimelig tid før kontrollen gjennomføres.

Kundens rett til å kontrollere, er uavhengig av på hvilket sted Leverandøren utfører sine forpliktelser etter Avtalen.

Kundens kontroll fritar ikke Leverandøren for de forpliktelser han har påtatt seg gjennom Avtalen. Manglende utført kontroll medfører ingen reduksjon av Kundens rettigheter etter Avtalen.

# Opsjoner

Avtalens vilkår skal også gjelde for opsjoner.

Kunden har en ensidig rett til å utløse opsjoner. Opsjoner kan utløses i form av ny bestilling.

Opsjon på PC og kar gjelder i 4 år regnet fra siste elektroniske signeringsdato. Opsjon på service og servicekurs som angitt i Bilag 1 (Prisskjema) gjelder så lenge utstyret er i bruk av Kunden.

# Vederlag

Alle priser for Utstyret fremgår av Bilag 1 (Prisskjema) og følger Avtalen punkt 4 (Vederlag og prisjustering). Prisen på Utstyret skal også inkludere levering, montering, nødvendig service og vedlikehold i garantitiden og alle andre kostnader som det ikke uttrykkelig fremgår av Avtalen at Kunden er ansvarlig for.

# Garanti og serviceytelser i garantitiden

Garantitiden er 12 måneder. Garantitiden begynner å løpe etter at Bilag 9 (Overtakelsesprotokoll) er signert av begge parter.

Leverandøren er ansvarlig for mangler som er et resultat av feil i design, materialer, produksjon eller installasjon i garantitiden. Garantien omfatter alle komponenter inklusive programvare.

I garantitiden skal det ytes service tilsvarende fullservice, jf. servicenivå 2 i Bilag 4 – Oversikt over servicenivåer. Oppgradering/oppdatering som kommer på hardware/software i garantitiden skal gjennomføres i henhold til servicenivå 2.

Leverandøren skal foreta en garantigjennomgang av Utstyret tidligst 2 måneder før utløp av garantitiden, senest ved garantitidens utløp.

Kunden skal innen rimelig tid rapportere alle feil som utløser mulig garantiservice til Leverandøren. Som feil regnes avvik som fører til ikke planlagt driftsstans, og/eller feil som fører til utskifting av deler eller oppgradering/oppdatering av programvare. Feil som følger av feil bruk dekkes ikke av garanti. Utbedring av feil som utløser garantiservice i garantiperioden skal utføres kostnadsfritt av Leverandøren.

Leverandøren kan ikke påregne bruk av Kundens personell til feilsøking/-retting i garantitiden. Kundens personell kan unntaksvis utbedre feil på forespørsel fra Leverandøren, uten at dette opphever garantien. Utbedring av feil i garantiperioden, utført av Kundens personell på forespørsel fra Leverandøren, dekkes med samme timepris som Leverandørens timepris for service. Dette gjelder også ved inngåtte serviceavtaler der Leverandøren normalt har forpliktet seg til å utbedre avvik.

# Serviceytelser etter garantitiden

## Særlig om bestilling av serviceytelse etter garantitiden

Kunden er ansvarlig for å utløse opsjon på (bestille) serviceytelse. Bestillingen skal inkludere Kundens beskrivelse av serviceytelsens omfang, herunder servicenivå.

Bestilling av serviceytelse fra andre enn Kundens Avdeling for medisinsk teknologi og informatikk (heretter MTI), skal ikke anses som en gyldig bestilling.

Ved arbeid som ikke er en del av valgt serviceytelse for serviceperioden skal det foreligger separat bestilling fra Kunden før arbeidet påbegynnes eller eventuelle reservedeler bestilles.

Etter garantitidens utløp jf. punkt 5 (Garanti) er Leverandøren ansvarlig for å gjennomføre avtalt serviceytelse etter Kundens bestilling i utstyrets levetid eller så lenge Utstyret er i bruk, med mindre annet fremgår av avtalen.

Bestillingen sendes i samsvar med avtalen og gjelder for en periode på ett år. Med mindre annet er avtalt, gjelder bestilling av serviceytelsen for ett år regnet fra utløp av garantiperiode eller utløp av gjeldende serviceperiode på bestillingstidspunktet.

Kunden kan ved bestilling selv velge hvilket servicenivå som skal gjelde for serviceytelsen og hvorvidt serviceytelsen i serviceperioden skal omfatte alt eller kun deler av Utstyret angitt i avtalen.

Etter gjennomført garantiperiode, kan partene avtale endringer i tilknytning til dette punkt. Endringene er gyldige ved samtykke fra begge parter, og skriftlig avtale.

## Planlegging og gjennomføring av servicebesøk

Alle servicebesøk skal avtales med Avdeling for medisinsk teknologi og informatikk (heretter MTI). Leverandøren skal ikke under noen omstendighet avtale servicebesøk med avdelinger hvor Utstyret er plassert, med mindre dette er uttrykkelig avtalt med MTI.

Ved gjennomføring av servicebesøk skal Leverandøren før besøkets begynnelse møte opp hos Seksjon for medisinsk teknikk, med mindre annet er avtalt. Kunden har rett til å følge Leverandøren under gjennomføring av servicebesøket.

Dersom servicebesøket medfører arbeid som kan påvirke Utstyrets bildekvalitet, analyseresultat eller øvrige ytelser, skal det gjennomføres kontroll av dette.

## Krav til servicerapport

Leverandøren skal levere en elektronisk servicerapport innen 14 dager etter avsluttet servicebesøk. Servicerapporten skal minimum inneholde følgende:

* Hvem som har utført arbeidet
* Starttidspunkt
* Feilsøkingsrapport/vedlikeholdsrapport
* Utført reparasjon/utskifting av komponenter
* Utførte sluttester/funksjonskontroll med test-/kontrollresultater
* Tidspunkt for ferdigstillelse
* Oversikt over nødvendig oppfølging / etterarbeid
* Bekreftelse på at Utstyret fungerer i henhold til tiltenkt bruk

Servicerapporten skal signeres av både Kunden og Leverandøren.

# Opplæring og kompetanse

Servicekurs for Kundens personell skal kunne gjennomføres i garantiperioden og så lenge utstyret er i bruk hos Kunden. Nærmere tidspunkt avtales mellom Kunde og Leverandør.